# **1-ին շաբաթ**

## **Թեմա՝ «Ոսկե ձկնիկը»**

Ա. Լսել ձայնագրությունը երկու անգամ։ Պատմել իրար այն ամենը, ինչ հասկացել եք ձայնագրությունից։ Գրել լսածը տետրում։ Պատասխանել հարցերին։

[](https://www.youtube.com/embed/eyJMIFhN0rE?feature=oembed)*Աղբյուր՝* <https://www.youtube.com/watch?v=eyJMIFhN0rE>

Բ․ Թղթին հանձնել լսած ձայնագրությունն ամբողջությամբ։   
Բաց թողնել անհասկանալի բառերը։

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Հեքիաթի բնագիրը / համառոտագիրը։*

*Կար չկար մի ծերունի, որն ապրում էր իր պառավի հետ կապույտ ծովի ափին: Նրանք ապրել են իրենց հողաշեն տնակում 33 տարի:*

*Եվ ահա մի օր ծերունին երկու անգամ ծով է նետում իր ուրկանը, բայց ոչինչ չի որսում: Երրորդ անգամ նա դուրս է հանում ոսկե ձկնիկին: Ձկնիկը խնդրում է բաց թողնել իրեն: Ծերունին բաց է թողնում: Վերադառնում է տուն և պատմում է կնոջը: Պառավը կշտամբում է նրան և հրամայում գնալ և ձկնիկից խնդրել նոր տաշտ: Ձկնիկը տալիս է նրանց տաշտ: Պառավը պահանջում է նոր խրճիթ: Ձկնիկը տալիս է նոր խրճիթ:*

*Սակայն պառավը չի բավարարվում և ուզում է դառնալ ազնվական: Դառնում է ազնվական, իսկ իր ծերունուն ուղարկում է ախոռ՝ այնտեղ ծառայելու:*

*Շուտով պառավը կամենում է դառնալ թագուհի: Ձկնիկը դարձնում է նրան թագուհի: Այդժամ պառավը կամենում է դառնալ ծովերի տիրուհի, որպեսզի ձկնիկը մշտապես ծառայի իրեն:*

*Ծերունին ձկնիկին է փոխանցում պառավի կամքը: Սակայն ձկնիկը ոչինչ չի ասում, միայն պոչով անում և սուզվում է ջրի տակ: Ծերունին երկար սպասում է ծովի մոտ: Ձկնիկը չի երևում: Վերադառնում է տուն և տեսնում է, որ թագավորական պալատի տեղում դարձյալ իրենց հին հողաշեն տնակն է: Պառավը դարձյալ լվացք է անում կոտրված հին տաշտի մեջ:*

*Աղբյուր՝* <http://www.tarntercum.ru/2016/05/pushkin-voske-dsknik.html>

\*\*\*

**Պատասխանել հարցերին՝**

2. Որտե՞ղ են զարգանում հեքիաթի իրադարձությունները։
3. Ովքե՞ր են հեքիաթի հերոսները։
4. Ի՞նչ է կատարվում հերոսներից յուրաքանչյուրի հետ։
5. Ի՞նչ է սովորեցնում հեքիաթը։
6. Ինչպե՞ս կավարտեիք հեքիաթը գրողի փոխարեն։

**Նյութը պատրաստեց՝ Անի Սարուխանյանը**